b'\n_START_ARTICLE_\nKriva Vrba\n_START_SECTION_\nZemljepisna lega\n_START_PARAGRAPH_\nOb\xc4\x8dina, v kateri \xc5\xbeivi 3484 stalnih prebivalcev (stanje na dan 1.1.2016), je med najstarej\xc5\xa1imi turisti\xc4\x8dnimi kraji ob Vrbskem jezeru in spalno naselje zaposlenih v Celovcu. V naselju je ve\xc4\x8d hotelov in gosti\xc5\xa1\xc4\x8d ter \xc5\xa1portno rekreacijskih naprav.\n_START_SECTION_\nZgodovina\n_START_PARAGRAPH_\nNa podlagi arheolo\xc5\xa1kih najdb je bilo ugotovljeno, da je ob severni obali Vrbskega jezera \xc5\xbee v rimskih \xc4\x8dasih potekala Nori\xc5\xa1ka cesta, ki je povezovala Vrbo na zahodni strani s Krivo Vrbo na vzhodni strani jezera. _NEWLINE_Okoli leta 600 se na podro\xc4\x8dje Vzhodnih Alp naselijo Slovani in ustanovijo svojo samostojno kne\xc5\xbeevino Karantanijo, predhodnico kasnej\xc5\xa1e vojvodine in zvezne de\xc5\xbeele Koro\xc5\xa1ke. Karantanci so kmalu poselili vso obalo Vrbskega jezera, o \xc4\x8demer pri\xc4\x8dajo krajevna imena v okolici, ki so skoraj vsa slovenskega izvora. Obmo\xc4\x8dje okoli Vrbskega jezera je le\xc5\xbealo v neposredni bli\xc5\xbeini politi\xc4\x8dnega in duhovnega sredi\xc5\xa1\xc4\x8da Karantanije, Gosposvetskega polja, kar ga je delalo za poselitev \xc5\xa1e toliko bolj zanimivega. Potem ko so sredi 8. stoletja v takrat slovensko kne\xc5\xbeevino Karantanijo prispeli prvi kr\xc5\xa1\xc4\x8danski misijonarji iz Salzbur\xc5\xa1ke nad\xc5\xa1kofije, je okoli leta 830 sledila prva gradnja Mariji posve\xc4\x8dene cerkve na otoku sredi Vrbskega jezera. Gradnja cerkve je bila vodena iz opatije v Innichenu, ki je bila ustanovljena na sami meji takratnega germansko-slovanskega stika v namen pokristjanjevanja Karantanskih Slovencev. Kriva Vrba je bila v dokumentih prvi\xc4\x8d omenjena leta 1216  kot  Krumpendorf . Nem\xc5\xa1ko ime, ki je prevod iz sloven\xc5\xa1\xc4\x8dine verjetno izhaja iz  Krumpenfelferdorf , kjer je  Felfer  nare\xc4\x8dni izraz za  vrbo "(izraz" Krump  pa pomeni  postrani). _NEWLINE_Kriva vrba je bila, tako kot ostali kraji okoli Vrbskega jezera, vse od \xc4\x8dasov Karantanije do sredine 19. stoletja poseljene skoraj z izklju\xc4\x8dno slovensko govore\xc4\x8dim prebivalstvom. Prve spremembe je prinesel zagon modernega turizma, \xc5\xa1e posebej po vzpostavitvi oglednih ladijskih vo\xc5\xbeenj \xc4\x8dez Vrbsko jezero. Prvi turisti so bili nem\xc5\xa1ki in avstrijski me\xc5\xa1\xc4\x8dani, ki so se navdu\xc5\xa1evali nad romanti\xc4\x8dno podobo z gorami obdanega jezera sredi idili\xc4\x8dne Ju\xc5\xbene Koro\xc5\xa1ke in z njimi je pri\xc5\xa1lo v teh krajih do prvega resnej\xc5\xa1ega prodora nem\xc5\xa1\xc4\x8dine. Kraji so postali turisti\xc4\x8dno zanimivi in slovensko prebivalstvo, ki se je do takrat ve\xc4\x8dinoma pre\xc5\xbeivljalo s kmetovanjem, gozdarstvom in ribi\xc5\xa1tvom, je z odprtimi rokami sprejemalo dodatni zaslu\xc5\xbeek. V zadnjih desetletjih pred koncem 19. stoletja pa se je poletni turizem raz\xc5\xa1iril iz sosednjih Pore\xc4\x8d tudi v Krivo Vrbo in za vedno spremenil zna\xc4\x8daj kraja. _NEWLINE_Sedanje meje ob\xc4\x8dine so bile dole\xc4\x8dene \xc5\xbee leta 1573, \xc4\x8deprav je bila ob\xc4\x8dina sama ustanovljena \xc5\xa1ele leta 1850. Leta 1920 je del vasi \xc5\xa0t. Primo\xc5\xbe pripadel novoustanovljeni katastrski ob\xc4\x8dini Gurlitsch in priklju\xc4\x8den k de\xc5\xbeelnemu glavnemu mestu Celovcu. Leta 1987 je bilo k imenu kraja dodano "ob Vrbskem jezeru"._NEWLINE_Kriva vrba, \xc4\x8deprav takrat \xc5\xa1e ve\xc4\x8dinsko slovensko govore\xc4\x8de, je bila vklju\xc4\x8dena v cono B plebiscitnega ozemlja. Po plebiscitu je novi val turisti\xc4\x8dnega in gospodarskega razvoja le \xc5\xa1e stopnjeval asimilacijske pritiske na Koro\xc5\xa1ke Slovence. Po 2. svetovni vojni avstrijska dr\xc5\xbeava zgodovinsko slovenskih krajev na severni strani Vrbskega jezera, vklju\xc4\x8dno s Pore\xc4\x8dami, ne obravnava ve\xc4\x8d kot uradno dvojezi\xc4\x8dno ozemlje.'